
Nr. 5444  din 21.05.2025
REFERAT DE APROBARE

pentru proiectul  de hotărâre privind aprobarea contractării de servicii de asistență juridică care să reprezinte interesele UAT Municipiul Marghita, în calitate de pârât, în dosarul       nr. 19750/271/2024 aflat  pe rol la Judecătoria Oradea, având ca obiect pretenții
Prezentul referat de aprobare are la bază prevederile art. 6 alin. (3) și art. 30 alin. (1) și alin. (2) din Legea  nr. 24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, și reprezintă instrumentul de prezentare și motivare a proiectului de hotărâre privind contractarea de servicii de asistență juridică care să reprezinte interesele UAT Municipiul Marghita, în calitate de pârât, în dosarul nr. 19750/271/2024 aflat  pe rol la Judecătoria Oradea, având ca obiect pretenții.
Motivul elaborării acestui proiect de hotărâre îl constituie necesitatea contractării de servicii de asistență juridică care să reprezinte interesele UAT Municipiul Marghita în dosarul     nr. 19750/271/2024 aflat pe rolul Judecătoriei Oradea, având ca obiect pretenții, ținând cont de complexitatea cauzei, precum și de faptul că sunt necesare activități de interpretare și aplicare a unei legislații specifice, care presupune experiență și practică în domeniu.
Obiectul dosarului, în care S.C. EUROGECON S.R.L. cheamă în judecată UAT Municipiul Marghita, constă în ,,obligarea pârâtei – Municipiul Marghita - la plata sumei de 190.400 lei, aferentă contractelor nr. 7320 și 7321, ambele din 27.06.2023; obligarea pârâtei la plata unor penalități în cuantum de 0,1% pentru fiecare zi de întârziere, în conformitate cu prevederile art. 10.4 din contractele încheiate între părți; cu cheltuieli de judecată”. Cele două contracte de achiziție publică încheiate cu susnumita firmă – reclamantă sunt Contractele de prestări servicii nr. 7320/27.06.2023 și nr. 7321/27.06.2023 privind servicii de consultanță pentru elaborarea cererii de finanțare pentru obiectivul de investitii “REALIZAREA UNUI CORIDOR DE MOBILITATE INTEGRAT ÎN MUNICIPIUL MARGHITA” – COMPONENTA 1 și 2 prin PROGRAMUL REGIONAL NORD-VEST 2021-2027, OBIECTIV DE POLITICĂ 2: O Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a mobilității urbane durabile - PRIORITATEA 4: O regiune cu mobilitate urbană multimodală durabilă - OBIECTIV SPECIFIC 2.8: Promovarea mobilității urbane multimodale durabile, ca parte a tranziției către o economie cu zero emisii de dioxid de carbon - PRNV/2023/481B/1.   
Luând act de situația de fapt existentă, față de cele arătate mai sus, în baza prevederilor art.6, art.84, art.129 alin.(1), art.136, art.154, art.155 alin.(1) lit.b), alin.(3) lit.b), art.200 din OUG nr.57/2019 privind Codul Administrativ, cu modificările și completările ulterioare, consider oportună și necesară promovarea acestui proiect de hotărâre de aprobarea a contractării de servicii de asistență juridică care să reprezinte interesele UAT Municipiul Marghita, în calitate de pârât, în dosarul nr. 19750/271/2024 aflat pe rol la Judecătoria Oradea, având ca obiect pretenții, prin încheierea contractului de consultanță juridică cu Cabinetul Individual de Avocat Purdea Ioan Lucian, care să reprezinte interesele UAT-ului, să semneze și să exercite toate căile de atac până la soluționarea definitivă și irevocabilă a cauzei.
Primar,

